Digital Career Path - #1 มารู้จักเส้นทางสายอาชีพด้านดิจิตอล กันเถอะ
Published: 2021-04-06 14:15:24

ในยุค New Normal และสถานการณ์โควิด-19 อาชีพที่มีบทบาทสำคัญ กำลังเนื้อหอมมาก เป็นที่ต้องการหลายอุตสาหกรรม รวมถึงหลายอาชีพเดิมมีความจำเป็นต้องเรียนรู้ทักษะด้านนี้เพิ่มเติม เพื่อปรับตัวให้ทันต่อการแข่งขัน วันนี้เรามาทำความรู้จักกับอาชีพสายดิจิตอล ที่กำลังมีบทบาทสำคัญที่จะผลักดันองค์กรของคุณ

![Alt Text](https://dev-to-uploads.s3.amazonaws.com/uploads/articles/cd4crfltsjwtfjfwklzu.jpg)

ภาพหลักในองค์กรยุคดิจิตอลปัจจุบัน โดยทั่วไปจะมีโครงสร้างดังนี้
**Management** - สายบริหารจะเป็นผู้ให้ทิศทางการดำเนินงานของธุรกิจ ตำแหน่งโดยทั่วไป ได้แก่
- CEO - กำหนดทิศทางการดำเนินงานนโยบายหลักขององค์กร ตัดสินใจเรื่องสำคัญๆขององค์กร
- CFO - วางแผนทิศทางบริหารการเงินให้องค์กร
- CDO - วางแผนทิศทางการใช้ข้อมูลในองค์กร
- CTO - วางแผนเทคโนโลยีที่ใช้ในองค์กร
- COO - วางแผนการดำเนินงานปฎิบัติการธุรกิจหลักขององค์กร
- PMO - วางแผนตรวจสอบการดำเนินงานโครงการในองค์กร
- PM, PO - บริหารโครงการ ผลิตภัณฑ์ ให้สำเร็จตามที่ได้รับมอบหมาย


**Business** - ตำแหน่งคนดิจิตอลเข้าไปเกี่ยวข้องกับลูกค้าหรือคนในองค์กรที่ทำงานด้านธุรกิจ
- Business Analyst - ทำหน้าที่วิเคราะห์ความต้องการ การดำเนินงานทางธุรกิจ  ประโยชน์ที่ได้ กระบวนการทำงานต่างๆ ก่อนจะนำส่งข้อมูลดังกล่าวในฝั่งเทคนิคดำเนินการพัฒนา
- Service Designer - ออกแบบการให้บริการเพื่อให้บริการลูกค้า วิเคราะห์ขั้นตอนที่เกี่ยวข้องกับ ลูกค้า กระบวนการ พนักงาน ทรัพยากรที่ใช้
- System Analyst- วิเคราะห์ความต้องการทางธุรกิจ แล้วแปลงออกมาให้ทีมเทคนิคเข้าใจ สามารถนำเอาไปพัฒนาต่อได้ ซึ่งจะต้องทำงานร่วมกับ ทั้งฝั่งธุรกิจและฝั่งเทคนิคเป็นหลัก
- UX-UI - ออกแบบกระบวนการทำงานของแอพพลิเคชั่นให้สอดคล้องกับการดำเนินการทำงานธุรกิจ ต้องทำงานร่วมกับฝั่งธุรกิจและฝั่งเทคนิค
- Digital Marketing - ทำการตลาดผ่านเทคโนโลยี ซึ่งจะต้องมีความรู้ความเข้าใจในการทำการตลาด และเทคโนโลยที่ใช้ในการโฆษณาต่างๆ

**Data** - ตำแหน่งสายดาต้าเนื้อหอมมากไม่แพ้ใคร ในยุค Data Driven หรือ - Digital Transformation ยิ่งขาดคนกลุ่มนี้ไม่ได้เลย ตำแหน่งที่สำคัญๆ ได้แก่
- Data Architecture - วางสถาปัตยกรรมสำหรับจัดเก็บข้อมูลขององค์กร
- Data Science - ออกแบบพัฒนาโมเดล ในการนำข้อมูลไปทำนายผลทางธุรกิจ 
- Data Engineer - นำข้อมูลจากแหล่งต่างๆทั้งในและนอกองค์กร เข้ามาให้ทีมดาต้าไปพัฒนาต่อ
- Data Analyst- วิเคราะห์ข้อมูลแปลผลจากข้อมูล
- Business Intelligence - จัดทำรายงาน หรือการทำ pivot ดาต้า หมุนข้อมูลในหลายๆมิติ เพื่อวิเคราะห์หามุมมองต่างๆเชิงลึก

**Technology** - ตำแหน่งสายเทคโนโลยี แบ่งเป็น 3 หมวดใหญ่ ซึ่งจริงๆแล้วยังมีตำแหน่งย่อยอีกหลายสิบตำแหน่ง แต่ขอแบ่งกว้างๆก่อนในตอนนี้ ได้แก่
- Developer - พัฒนาแอพพลิชั่นให้องค์กร สายนี้ยังแยกตามเทคโนโลยี ภาษาโปรแกรมมิ่งได้อีกหลายสิบตำแหน่ง ซึ่งจะมาเจาะลึกอีกทีในตอนต่อๆไป สายนี้คลาดแคลนมาก เพราะใช้ความรู้หลายอย่าง ทั้งการลำดับความคิด ความรู้คณิตศาสตร์ ทักษะภาษา ทักษะเขียนโปรแกรม ความรู้ธุรกิจและความรู้เทคโนโลยีที่เปลี่ยนแปลงรวดเร็ว
- Infrastructure- ดูแลบ้านสายเทคโนโลยีให้องค์กร ทั้งอุปกรณ์ฮาร์ดแวร์ คลาวด์ ซอฟท์แวร์ในการควบคุมการประมวลผลข้อมูลต่างๆ ที่เก็บข้อมูลต่างๆในระบบ 
- Security- ทำงานร่วมกันกับทั้งฝั่ง Develper, Infrastructure รวมไปถึงผู้ใช้งานในองค์กร ให้ความรู้ในการใช้งาน ให้เกิดความปลอดภัย ไม่ให้เกิดความรั่วไหลของข้อมูลและระบบอยู่เสมอ

**Regulation and Audit** - ฝ่ายกฎหมาย ข้อบังคับ และตรวจสอบ ฝ่ายนี้นอกจากทำการตรวจสอบ การปฏิบัติงานขององค์กรตรงกับข้อบังคับ กฎหมายต่างๆหรือไม่ ยังเข้ามามีส่วนตรวจสอบความโปร่งใสในการทำงานของระบบเช่นกัน
- Lawyer - นักกฎหมาย ที่คอยช่วยตรวจสอบความถูกต้องการดำเนินการขององค์กรถูกต้องตามกฎหมายหรือไม่ รวมไปถึงความถูกต้องด้านกฎหมายในส่วนที่เกี่ยวข้องทั้ง ธุรกิจ ข้อมูล และเทคโนโลยี ที่อาจเกิดการฟ้องร้องทางกฎหมาย
- Regulator- คล้ายนักกฎหมาย แต่จะอาจจะดูแลกฎข้อบังคับภายในองค์กรที่ตั้งขึ้นมา บางองค์กรอย่างอยู่ฝ่ายเดียวกับฝ่ายกฎหมาย
- Auditor- เป็นผู้ตรวจสอบการความโปร่งใสในการงานทั้งฝั่งธุรกิจ ข้อมูล และเทคโนโลยี ในองค์กรใหญ่จะมีทั้งผู้ตรวจสอบภายในและภายนอก ซึ่งตำแหน่งนี้มักจะมีใบอนุญาต ในการอนุมัติให้เป็นผู้ตรวจสอบได้

จะเห็นได้ว่าตำแหน่งสายเทคโนโลยี ต้องให้บริการการทำงานคนหลายฝ่าย และหาได้ยาก แต่โลกกลับยิ่งต้องการคนสายนี้มากขึ้น การแบ่งหมวดหมู่ตามลักษณะสายงานที่รับผิดชอบทั่วๆไปเท่านั้น บางองค์กรอาจจะทำหลายหน้าที่หลายตำแหน่งในแต่องค์กรมีรูปแบบไม่เหมือนกันซะทีเดียว

![Alt Text](https://dev-to-uploads.s3.amazonaws.com/uploads/articles/4hqpwyyoy7fr3va527mh.jpg)


*ตอนต่อไปเราจะมาเจาะลึกอาชีพสาย Developer กัน*
อย่าลืมติดตามได้ที่ Page https://www.facebook.com/Gofuturedigital-104245668355907
สอบถามสมัครงานสายดิจิตอลได้ที่ 
Tel : 086-999-5951
Email : Hr-register@gofuturedigital.com